Драги петаци,

Хвала вам на томе што сте вредни и креативни!

Ова радна недеља траје кратко, само три дана, и ово су задаци за њу:

1. **Завршите са читањем лектире и пошаљите одговоре до 22.4.2020.** Пошаљите откуцане одговоре у ворд документу као атачмент (фотографисане свеске не видим да прочитам). Кад завршите са овим обавезама, погледајте филм Том Сојер и упоредите га са књигом. Не треба ништа писати у вези са тим.
2. **Молим вас, приступите Е-учионици,** ако до сада нисте. Од ове недеље ћете тамо добијати задатке не само из српског већ и из историје, биологије, географије, музичког и технике и технологије. Када урадите задатке, обавезно притисните САЧУВАЈ И ИЗАЂИ. Задатке НЕ ТРЕБА слати, они се аутоматски шаљу.
3. Сви заједно, пролазимо кроз овако необичну и тешку ситуацију. Зато вам предлажем да размислите о следећем:

а) **Шта је добро у свему овоме?** ( Здрави смо и код куће са својом породицом; имамо времена да радимо ствари које до сада нисмо могли; упућени смо на своје чланове породице, можемо да будемо креативни…). Смислите и ви неку добру ствар која се само вама дешава.

б) **Шта смо научили из ове ситуације?** ( Треба да ценимо мале ствари које смо до сада узимали здраво за готово: слободу кретања, здравље, дружење, контакте са породицом…). Сети се шта си ти научио/научила из ове ситуације.

Као предлог за креативни рад на следећој страни вам шаљем фотографије онога што сам ја направила, а у вези је са Ускрсом.

**Срећан празник вама и вашим породицама, пуно здравља и стрпљења жели вам наставница Даниела!**



